बोलीं, ‘काम मांगने पर किया इग्नोर, बोले मैं अब हीरोइन नहीं बन सकती’
Shanti Priya Praises Akshay Kumar Hard Work And Discipline अक्षय कुमार की पहली फिल्म ‘सौगंध’ थी। 1991 में रिलीज हुई इस फिल्म में उनकी हीरोइन का रोल साउथ की फेमस एक्ट्रेस शांतिप्रिया ने प्ले किया था
बतौर लीड एक्टर अक्षय कुमार की पहली फिल्म ‘सौगंध’ थी। 1991 में रिलीज हुई इस फिल्म में उनकी हीरोइन का रोल साउथ की फेमस एक्ट्रेस शांतिप्रिया ने प्ले किया था।
अब बॉलीवुड ठिकाना को दिए एक इंटरव्यू में शांतिप्रिया ने अक्षय कुमार को हार्ड वर्किंग और डिसिप्लिन्ड बताया। इसके साथ ही एक्ट्रेस ने कुछ साल पहले का एक किस्सा भी सुनाया, जब उन्होंने अक्षय से मदद मांगी थी और सुपरस्टार ने उन्हें इग्नोर करना शुरू कर दिया था।
‘हॉलीडे’ के सेट पर मांगी थी मदद
शांतिप्रिया ने कहा, ‘मैं अक्षय से फिल्म ‘हॉलिडे’ के सेट पर मिलने पहुंची थी। उन्होंने भी मुझसे लंच ब्रेक में आधे घंटे तक चर्चा की। मुझे सोनाक्षी सिन्हा से भी इंट्रोड्यूस करवाया और बताया कि मैं उनकी पहली हीरोइन थी।
बोले- मैं अब हीरोइन का रोल नहीं कर सकती
इस दौरान मैंने उन्हें बताया कि मैं कमबैक करना चाहती हूं और चाहती हूं कि इसमें वो मेरी मदद करें। यह सुनने के बाद अक्षय ने मुझसे कहा कि मैं अभी भी पहले जैसी ही लगती हूं। इसके साथ ही वो मुझे रियलिटी चैक देते हुए बोले कि मैं अब हीरोइन का रोल नहीं कर सकती।’
अक्षय बोले- शादी के बाद हीरोइन को पहले जैसे ट्रीट नहीं करते
मैंने कहा जब आप हीरो बन सकते हैं तो मैं हीरोइन क्यों नहीं बन सकती? इसके जवाब में अक्षय बोले कि इंडस्ट्री में महिलाओं को शादी के बाद पहले की तरह ट्रीट नहीं किया जाता। उन्होंने कहा कि मैं साउथ में क्यों ट्राय नहीं करती। तब मैंने उन्हें बताया कि मैं मुंबई में ही रह रही हूं और यहीं मेरे बच्चे भी हैं।’
‘एयरलिफ्ट’ के लिए आया था कॉल
शांतिप्रिया ने आगे बताया, ‘अक्षय के साथ यह पहली मुलाकात तो मेरे लिए आसान थी पर इसके बाद उन्होंने मुझे इग्नोर करना शुरू कर दिया। मुझे फिल्म ‘एयरलिफ्ट’ के लिए उनकी सेक्रेट्री का कॉल आया। उन्होंने कहा, सर को आपकी फोटोज चाहिए।
अक्षय के अलावा उनकी सेक्रेट्री ने भी किया इग्नोर
मैंने तुरंत ई-मेल की। इसके बाद मैंने कई बार कॉल किया और हर बार वो मुझे टालती रहीं। आखिरकार कुछ नहीं हुआ। अक्षय के अलावा उनकी सेक्रेट्री ने भी मुझे इग्नोर करना शुरू कर दिया। मैंने अक्षय को भी कई मैसेज किए पर उन्होंने कोई रिप्लाय नहीं दिया।
मेरी मां के मन में अक्षय के लिए सॉफ्ट कॉर्नर है
मैंने काफी दिनों तक इंतजार किया। उम्मीदें बांधकर रखीं पर कोई फायदा नहीं हुआ। मेरी मां के मन में अक्षय के लिए सॉफ्ट कॉर्नर है। मैंने जब उनसे पूछा कि क्या मुझे अभी भी कॉल करते रहना चाहिए तो उन्होंंने ही मुझे उम्मीद छोड़ देने की सलाह दी।’
जब वो न्यूकमर थे तब मैंने उनका साथ दिया था
​​​शांतिप्रिया ने कहा, ‘सालों पहले मैंने उन्हें अपने अपोजिट लीड एक्टर एक्सेप्ट किया था। तब वो इंडस्ट्री में नए थे पर आज जब यह फेवर रिटर्न करने का मौका आया तो वो आगे नहीं आए। वो हर किसी को मौका दे रहे हैं पर अपनी पहली हीरोइन को भूल गए।’
बॉलीवुड डेब्यू से पहले कर चुकी थीं साउथ की 25 फिल्में
‘सौगंध’ शांतिप्रिया की पहली हिंदी डेब्यू फिल्म थी। इससे पहले वो साउथ में 25 फिल्में कर चुकी थीं। अपने पीक टाइम में शांतिप्रिया ने 30 से ज्यादा फिल्माें में काम किया था पर अपनी फैमिली को टाइम देने के लिए उन्होंने एक्टिंग से ब्रेक ले लिया था। शांति हाल ही में सुनील शेट्‌टी स्टारर सीरीज ‘धारावी बैंक’ में नजर आई थीं।